Θωμάς Χάουαρντ, 3ος κόμης του Έφινγκαμ

Ο αντισυνταγματάρχης Θωμάς Χάουαρντ, 3ος κόμης του Έφινγκαμ, Ιδιαίτερος Σύμβουλος, αγγλ.: Thomas Howard, 3rd Earl of Effingham PC (13 Ιανουαρίου 1746 – 19 Νοεμβρίου 1791), με την προσφώνηση λόρδος Χάουαρντ μέχρι το 1763, ήταν αξιωματικός του βρετανικού στρατού, αυλικός και αποικιακός διοικητής. Ήταν γιος του Θωμά Χάουαρντ 2ου κόμη του Έφινγχκμ, και της συζύγου του Ελισάβετ. Προήχθη σε σημαιοφόρο και υπολοχαγό στο 2ο Σύνταγμα Φρουρών Πεζικού στις 20 Φεβρουαρίου 1762. Προήχθη σε λοχαγό στο 5ο Σύνταγμα Πεζικού στις 13 Σεπτεμβρίου 1765. 

Είναι περισσότερο γνωστός για την παραίτησή του από την θητεία του σε ένδειξη διαμαρτυρίας για τον πόλεμο κατά των βορειο-αμερικανικών αποικιών.   Αυτή η ευρέως αναφερόμενη πράξη τιμήθηκε από τους βορειο-αμερικανούς αποίκους με την ονοματοδοσία μίας γαλέρας το 1775, και αργότερα της φρεγάτας USS <i id="mwIQ">Effingham</i> το 1777, καθώς και με την ονοματοδοσία του Effingham, στο Νιου Χάμσαϊρ, στην κομητεία Effingham της Τζόρτζια και στην κομητεία Effingham του Ιλινόις. Το 1770 σε ηλικία 24 ετών, πολέμησε ως εθελοντής στον Αυτοκρατορικό Ρωσικό Στρατό κατά τη διάρκεια του Ρωσο-τουρκικού πολέμου και ήταν παρών στη Μάχη του Τσέσμα. 
μικρογραφία|Πορτρέτο του Έφινγχκμ του 1782. «Ένας συνεπής χαρακτήρας», ο αμερικανικός πόλεμος διεξάγεται στο βάθος, ο ήλιος ανατέλλει με τη λατινική φράση «Pro Patria non sibi» (για της Πατρίδα, όχι για εμάς), ο Έφινγκαμ δείχνει τα σκαλοπάτια με τις επιγραφές «Ειλικρίνεια», «Αμερόληπτη συμπεριφορά», «Ειντιμότητα», «Δικαιοσύνη», «Πατρίδα», «Θρησκεία», «Ελευθερία».
Το 1775 όταν έμαθε ότι το σύνταγμά του θα αναπτύσσονταν άμεσα στη Βόρεια Αμερική, έγραψε στον Υπουργό Πολέμου, λόρδο Μπάρινγκτον, ζητώντας την παραίτησή του.  Παραθέτοντας το σκεπτικό του στην επιστολή του προς τον Μπάρινγκτον, ο Έφινγκαμ δήλωσε: «καθώς δεν μπορώ, χωρίς να με τύπτει η συνείδησή μου, να συναινέσω να οπλοφορήσω εναντίον των συναδέλφων μου στην Αμερική για κάτι που, κατά την αδύναμη αντίληψή μου, δεν είναι σαφής λόγος».  Σε μία ομιλία του στη Βουλή των Λόρδων, εξηγώντας την παραίτησή του, ο Έφινγκαμ τράβηξε συμβολικά το σπαθί τού αξιωματικού του και το πέταξε στο πάτωμα της αίθουσας. 

Κατά τη διάρκεια των γεγονότων που οδήγησαν στην Αμερικανική Επανάσταση, ο κόμης είχε λάβει θέση ουδετερότητας. Ο κόμης αντιπαθούσε και τις δύο πλευρές: το υπουργείο του Βορρά για τις καταπιεστικές πολιτικές του και την εφαρμογή της φορολογίας, και τους αποίκους για την ένοπλη εξέγερση. Ο Έφινγκαμ, ωστόσο, πίστευε ότι η σύγκρουση θα είχε αρνητικό αντίκτυπο τόσο στη Μ. Βρετανία, όσο και στην Αμερική. Παρά την παραίτηση από το αξίωμά του, δήλωνε αφοσίωση στον στρατό, στον βασιλιά και στη χώρα, και ισχυρίστηκε ότι ήταν πρόθυμος να χάσει τη ζωή του, προστατεύοντας το βασίλειο από επίθεση.

Παρά την δημόσια παραίτησή του και την καταδίκη της κυβέρνησης, στον Έφινγκαμ επετράπη να επιστρέψει στον στρατό κατά τη στιγμή της απειλούμενης εισβολής, και προήχθη σε αντισυνταγματάρχη το 1782.  Το 1785 μία εφημερίδα του Λονδίνου ανέφερε, ότι εξετάζονταν για τον ρόλο του υπουργού στις Ηνωμένες Πολιτείες, σε αντάλλαγμα για την άφιξη του Τζον Άνταμς στη Μεγάλη Βρετανία για να υπηρετήσει ως Πρέσβης.  Ωστόσο, δεν πήγε στην Αμερική. Ο Τζορτζ Χάμοντ αργότερα υπηρέτησε ως ο πρώτος απεσταλμένος στην Αμερική. Έκτισε το Thundercliffe Grange, Rotherham, ως τη νέα του έδρα. Κτίστηκε το 1777 από τον αρχιτέκτονα Τζον Πλατ.   Απεβίωσε σε ηλικία 45 ετών, ενώ υπηρετούσε ως κυβερνήτης της Τζαμάικα, ένα μήνα και πέντε ημέρες μετά τη σύζυγό του, χωρίς να αφήσει κληρονόμο. Ο τίτλος του πέρασε στον νεότερο αδελφό του Ριχάρδο.

 Αναφορές 

Βιβλιογραφία


Κατηγορία:Οικογένεια Χάουαρντ (αγγλική αριστοκρατία)